বিগ বস কন্নড় ১১

বিগ বস কন্নড় ১১ ভারতীয় আপাতবাস্তব টেলিভিশন অনুষ্ঠান বিগ বসের কন্নড় সংস্করণের একাদশ মৌসুম ছিল। বানিজে এন্টারটেইনমেন্ট দ্বারা প্রযোজিত এই মৌসুমটি ২০২৪ সালের ২৯শে সেপ্টেম্বর তারিখে উদ্বোধনী অনুষ্ঠানের মাধ্যমে শুরু হয়েছিল, যা ১২০ দিনের যাত্রা শেষে ২০২৫ সালের ২৬শে জানুয়ারি তারিখে ফাইনালের মাধ্যমে সম্পন্ন হয়েছে। পূর্ববর্তী মৌসুমের মতো এই মৌসুমটিও ভারতীয় টেলিভিশন চ্যানেল কালার্স কন্নড়ের পাশাপাশি ডিজিটাল মাধ্যম জিওসিনেমায় সম্প্রচারিত হয়েছে। ভারতীয় অভিনেতা সুদীপ পূর্ববর্তী মৌসুমের মতো এই মৌসুমেও উপস্থাপনা করেছেন।

২০ জন প্রতিযোগীর অংশগ্রহণে অনুষ্ঠিত এই মৌসুমটি ভারতীয় সঙ্গীতশিল্পী হনুমন্ত লামানি জয়লাভ করেছেন, অন্যদিকে ত্রীবিক্রম প্রথম রানার-আপ হয়েছেন। এছাড়াও রজত কিষন, মক্ষীতা পাই এবং উগ্রম মঞ্জু ফাইনালে পৌঁছেছিলেন।

বিন্যাস
বিগ বস কন্নড় মূলত ইয়ন ডে মোল জুনিয়র দ্বারা নির্মিত ওলন্দাজ অনুষ্ঠান বিগ ব্রাদারের আদলে নির্মিত, যার মূলভাব হচ্ছে বিভিন্ন চ্যালেঞ্জিং পরিস্থিতিতে প্রতিযোগীদের শারীরিক ও মানসিক শক্তি এবং ব্যক্তিত্ব পরীক্ষা করা। সাধারণত অভিনয়শিল্পী, মডেল, খেলোয়াড় অথবা আপাতবাস্তব টেলিভিশন অনুষ্ঠানের প্রতিযোগীর মতো বিনোদনশিল্পের সাথে জড়িত ব্যক্তিরা এই অনুষ্ঠানে অংশগ্রহণ করে থাকে।

এই অনুষ্ঠানে অংশগ্রহণকারী প্রতিযোগীগণ "বাসিন্দা" হিসেবে পরিচিত, যারা একটি বিশেষভাবে নির্মিত বাড়িতে একসাথে বসবাস করে, যা বাইরের বিশ্বের থেকে সম্পূর্ণ বিচ্ছিন্ন। বাড়িটি ক্যামেরা এবং মাইক্রোফোন দিয়ে সজ্জিত, যা প্রতিযোগীদের প্রতিটি কাজ এবং কথোপকথন ধারণ করে থাকে। প্রতিযোগীদের ফোন, ইন্টারনেট অথবা খবরের মতো বাইরের যোগাযোগের কোনো সুবিধা ছাড়াই থাকতে হয়, যা তাদের পারস্পরিক সম্পর্ককে বাড়িয়ে তোলে। প্রতি সপ্তাহে, বাসিন্দারা একে অপরকে বাড়ি হতে অপসারণ করার জন্য মনোনীত করে, যেখানে সর্বাধিক মনোনয়ন পাওয়া বাসিন্দাদের নাম ঘোষণা করা হয় এবং দর্শকরা এসএমএস, সামাজিক মাধ্যম অথবা স্মার্টফোন অ্যাপ্লিকেশনের মাধ্যমে যাকে উচ্ছেদ থেকে বাঁচানোর পক্ষে ভোট দেওয়ার সুযোগ পান। অতঃপর দর্শকের ভোটের ভিত্তিতে সবচেয়ে কম ভোট পাওয়া বাসিন্দা বাড়ি অর্থাৎ এই প্রতিযোগিতা হতে বিদায় নেয়। এই প্রক্রিয়া চলতে থাকে যতক্ষণ না একজন প্রতিযোগী বিজয়ী হয়,যা একটি শিরোপা জয়লাভ করার পাশাপাশি প্রায়ই একটি উল্লেখযোগ্য নগদ পুরস্কার অর্জন করেন।

বাসিন্দা
 স্থান  বাসিন্দা  পেশা      অবস্থা  ১  হনুমন্ত লামানি  সঙ্গীতশিল্পী  দিন ২১  দিন ১২০   ২  ত্রীবিক্রম  অভিনেতা  দিন ১  দিন ১২০   ৩  রজত কিষন  অভিনেতা  দিন ৫০  দিন ১২০   ৪  মক্ষীতা পাই  অভিনেত্রী  দিন ১  দিন ১২০   ৫  উগ্রম মঞ্জু  চলচ্চিত্র ব্যক্তিত্ব  দিন ১  দিন ১২০   ৬  ভাব্য গৌড়া  মডেল  দিন ১  দিন ১১৯   ৭  ধনরাজ আচার্য  কন্টেন্ট নির্মাতা  দিন ১  দিন ১১২   ৮  গৌতমী যাদব  অভিনেত্রী  দিন ১  দিন ১১১   ৯  চৈত্রা কুন্দুপুরা  সমাজকর্মী  দিন ১  দিন ১০৫   ১০  ঐশ্বর্যা শিন্দোগী  মডেল ও অভিনেত্রী  দিন ১  দিন ৯১   ১১  গোল্ড সুরেশ  ব্যবসায়ী  দিন ১  দিন ৭৭   ১২  শিশির শাস্ত্রী  অভিনেতা  দিন ১  দিন ৭৭   ১৩  শোভা শেট্টি  অভিনেত্রী  দিন ৫০  দিন ৬৩   ১৪  ধর্মা কির্তিরাজ  মডেল ও অভিনেতা  দিন ১  দিন ৫৬   ১৫  অনুষা রায়  মডেল ও অভিনেত্রী  দিন ১  দিন ৪৯   ১৬  তুকালী মনসা  টেলিভিশন ব্যক্তিত্ব  দিন ১  দিন ৩৫   ১৭  হামসা প্রতাপ  অভিনেত্রী  দিন ১  দিন ২৮   ১৮  রনজিৎ কুমার  মডেল ও অভিনেতা  দিন ১  দিন ১৭   ১৯  জগদিশ কুমার  উকিল  দিন ১  দিন ১৭   ২০  যমুনা শ্রীনিধি  নৃত্যশিল্পী  দিন ১  দিন ৭  

তথ্যসূত্র

বহিঃসংযোগ


বিষয়শ্রেণী:বিগ বস কন্নড়ের মৌসুম
বিষয়শ্রেণী:২০২৪-এ ভারতীয় টেলিভিশন মৌসুম
বিষয়শ্রেণী:২০২৫-এ ভারতীয় টেলিভিশন মৌসুম
বিষয়শ্রেণী:কালার্স কন্নড়ের মৌলিক অনুষ্ঠান